CELEX: 32018D1701
Language: et
Date: 2018-11-07 00:00:00
Title: Komisjoni otsus (EL) 2018/1701, 7. november 2018, mis käsitleb kavandatud kodanikualgatust „Kohustuslik toidu märgistamine – mittetaimne/taimne/vegan“ (teatavaks tehtud numbri C(2018) 7300 all)

13.11.2018   
               
               
                  ET
               
               
                  Euroopa Liidu Teataja
               
               
                  L 285/80
               
            
         KOMISJONI OTSUS (EL) 2018/1701,
         7. november 2018,
         mis käsitleb kavandatud kodanikualgatust „Kohustuslik toidu märgistamine – mittetaimne/taimne/vegan“
         
            
               (teatavaks tehtud numbri C(2018) 7300 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 kodanikualgatuse kohta, (1) eriti selle artiklit 4,
         ning arvestades järgmist:
         
                     (1)
                  
                  
                     Kavandatud kodanikualgatuse „Kohustuslik toidu märgistamine – mittetaimne/taimne/vegan“ teema on järgmine: „Toidu märgistamine taimetoitlastele/veganitele“.
                  
               
                     (2)
                  
                  
                     Kavandatud kodanikualgatuse eesmärgid on järgmised: „Taimetoitlastel ja veganitel kogu ELis on raskusi sobiva toidu leidmisega. Et teha kindlaks, kas toit sobib ostmiseks, peavad nad uurima selle koostisosade loetelu ja olema ülimalt teadlikud ebamäärastest koostisosadest, mis võivad olla kas taimse või loomse päritoluga. Olukorra teeb veelgi keerulisemaks asjaolu, et ELis puudub ühtne keel. Seega esitame ettepaneku võtta vastu õigusaktid, millega muudetakse kohustuslikuks kõikide toiduainete märgistamise ühega kolmest piltetiketist: mittetaimne (Non-Vegetarian), taimne (Vegetarian) või vegan (Vegan).“
                  
               
                     (3)
                  
                  
                     Euroopa Liidu lepinguga tugevdatakse liidu kodakondsust ja täiustatakse liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
                  
               
                     (4)
                  
                  
                     Seepärast peaksid kodanikualgatuse kord ja tingimused olema selged, lihtsad ja kasutajasõbralikud ning vastama kodanikualgatuse olemusele, et julgustada kodanike osalust ja muuta liit ligipääsetavamaks.
                  
               
                     (5)
                  
                  
                     Aluslepingute rakendamiseks võib vastu võtta liidu õigusakti, et ühtlustada ELi toimimise lepingu artikli 114 alusel liikmesriikide õigus- ja haldusnorme, mille eesmärk on siseturu rajamine ja selle toimimine.
                  
               
                     (6)
                  
                  
                     Nimetatud põhjustel ei jää kavandatud kodanikualgatus ilmselgelt välja komisjoni volituste ulatusest, mille kohaselt on komisjonil õigus esitada ettepanek liidu õigusakti kohta, millega rakendatakse aluslepinguid vastavalt määruse artikli 4 lõike 2 punktile b.
                  
               
                     (7)
                  
                  
                     Lisaks on moodustatud kodanike komitee ja määratud kontaktisikud, nagu on ette nähtud eespool nimetatud määruse artikli 3 lõikega 2, ning kavandatud kodanikualgatus ei ole ilmselgelt ebaõiglane, põhjendamatu ega pahatahtlik ega ilmselgelt vastuolus liidu väärtustega, mis on sätestatud ELi lepingu artiklis 2.
                  
               
                     (8)
                  
                  
                     Kavandatud kodanikualgatus „Kohustuslik toidu märgistamine – mittetaimne/taimne/vegan“ tuleks seega registreerida,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga registreeritakse kavandatud kodanikualgatus „Kohustuslik toidu märgistamine – mittetaimne/taimne/vegan“.
         
         
            Artikkel 2
            Käesolev otsus jõustub 12. novembril 2018.
         
         
            Artikkel 3
            Käesolev otsus on adresseeritud kavandatud kodanikualgatuse „Kohustuslik toidu märgistamine – mittetaimne/taimne/vegan“ korraldajatele (kodanike komitee liikmetele), keda esindavad kontaktisikutena Madeleina KAY ja Stefania DELPRETE.
         
         
            Brüssel, 7. november 2018
            
               
                  Komisjoni nimel
               
               
                  esimene asepresident
               
               Frans TIMMERMANS
            
         
         
            (1)  ELT L 65, 11.3.2011, lk 1.